stanford-oval/wikipedia huggingface dataset:
Ekologinen kynnysarvo
Kynnysarvojen havaitseminen

On olemassa hyvin monenlaisia kynnysarvoja, eikä niitä voida aina havaita suoraviivaisesti. Yksi kynnysarvon todentamisen tapa on tutkia aikasarjoja, jotka näyttävät ilmentävän jonkinlaista äkillistä hypähdystä. Tällaisten hypähdysten tunnistamiseen ja havaitsemiseen on kehitetty erityisiä menetelmiä.
Esimerkkejä ekologisista kynnysarvoista

Jotkut esimerkit kynnysarvojen ylityksistä on kuvattu tarkoin, kuten kirkkaiden järvien muutokset sameavetisiksi. Monia muitakin esimerkkejä luultavasti on olemassa. Resilience Alliancen ja Santa Fe Instituten kynnysarvotietokanta sisältää yli sata esimerkkiä.
Fiat-raha

Kiinalainen Song-dynastian ajalta peräisin oleva jiaozi oli maailman ensimmäinen paperiraha.
Fiat-raha tarkoittaa vaihdannan välinettä, jolla ei ole itseisarvoa ja jonka arvo perustuu hallinnon luomiin säännöksiin tai lakeihin sen olemisesta laillinen maksuväline. Termi tulee latinan sanasta fiat, joka on latinankielisen fīō-verbin konjunktiivimuoto: "tulkoon" tai "tapahtukoon".
Kaikki maailman merkittävät valuutat ovat nykyisin fiat-valuuttoja. Tilanne oli toinen 1900-luvulla, jolloin suuret valuutat oli sidottu kultaan Yhdysvaltain dollarin kautta Bretton Woods -järjestelmässä. Linkki kultaan katkaistiin 1971 Yhdysvaltain toimesta.
Aiheesta muualla

Kauko, Kaarlo: Mitä on fiat-raha? Euro ja talous – Suomen Pankin ajankohtaisia artikkeleita taloudesta.  7.9.2020. Viitattu 24.3.2022.
Peripatos

Peripatos (m.kreik. Περίπατος, ”ympärikävely”) voi viitata seuraaviin:
Peripatos, Ateenan Akropoliin kiertänyt tie
peripateettinen koulukunta, Aristoteleen perustama filosofinen koulukunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Peripatos”, voi hakea sivunnimihaulla, laajalla sivunnimihaulla tai tekstihaulla.
FS L’Indomptable (1933)

| L'Indomptable |
| --- | --- |


Aluksen vaiheet
Rakentaja:  Forges et Chantiers de la Méditerranée, La Seyne-sur-Mer
Kölinlasku:  25. tammikuuta 1932
Laskettu vesille:  7. joulukuuta 1933
Palveluskäyttöön:  8. kesäkuuta 1936
Poistui palveluskäytöstä:  miehistönsä upottama 27. marraskuuta 1942
Tekniset tiedot
Uppouma:  2 570 t
Pituus:  132,4 m
Leveys:  11,98 m
Syväys:  4,30 m
Koneteho:  74 000 shp
Nopeus:  45 solmua
Miehistöä:  10 upseeria ja 210 miehistönjäsentä
Aseistus
Aseistus:  5 × Canon de 138 mm Modèle 1927 4 × 37 mm ilmatorjuntatykkiä 4 × 13 mm ilmatorjuntakonekivääriä 9 × 550 mm torpedoputkea 40 miinaa
L'Indomptable oli Ranskan laivaston 1936 valmistunut Fantasque-luokan hävittäjä toisessa maailmansodassa.
Valmistus

Alus tilattiin 13. toukokuuta 1931 Forges et Chantiers de la Méditerranéelta La Seynestä, missä köli laskettiin 25. tammikuuta 1932. Alus laskettiin vesille 7. joulukuuta 1933 ja valmistui 10. helmikuuta 1935.
Palvelus

Toisen maailmansodan alkaessa alus muodosti sisaralustensa Le Malinin ja Le Triomphantin kanssa Atlantin laivaston 8. contre-torpilleurs viirikön. Alus osallistui viirikkönsä mukana useisiin vuosien 1939 ja 1940 laivasto-operaatioihin kuten Norjan taisteluihin, mistä viirikkö Italian sotaan liittymisen uhatessa siirrettiin Välimerelle.
Alus oli Saksan miehittäessä Vichyn Ranskan Toulonissa, jossa sen miehistö upotti aluksensa muun laivaston mukana 27. marraskuuta 1942.
Esa Keskinen

| Esa Keskinen> Henkilötiedot |
| --- | --- |
Syntynyt: 3. helmikuuta 1965 (ikä 59) Ylöjärvi, Suomi
Kansalaisuus:   Suomi
Jääkiekkoilija
Lempinimi:  Essi
Pelipaikka:  keskushyökkääjä
Maila:  oikea
Pituus:  177 cm
Paino:  88 kg
Pelaajaura
Pääsarjaura:  1983–2000
Seurat:  TPS (SML) Lukko (SML) HV71 (SEL)
NHL-varaus:  5.kierros 101. varaus, 1985 Calgary Flames
| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Hopeaa | Calgary 1988 | jääkiekko |  |
|  Pronssia | Lillehammer 1994 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Tukholma 1995 | jääkiekko |  |
|  Hopeaa | Milano 1994 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Hopeaa | Ruotsi 1984 | jääkiekko |  |
Esa Juhani Keskinen (s. 3. helmikuuta 1965 Ylöjärvi, Suomi) on suomalainen uransa lopettanut jääkiekkohyökkääjä sekä maailmanmestari, olympiamitalisti ja jääkiekkovalmentaja. Keskinen oli pelaajana mukana voittamassa MM-kultaa 1995 ja MM-hopeaa 1994 sekä olympiahopeaa Calgaryssa 1988 ja olympiapronssia Lillehammerissa 1994. Keskinen on valittu Suomen Jääkiekkoleijonaksi numero 140.
Ura

Nuorten maajoukkueessa Esa Keskinen muodosti Suomen pelätyn ykkösketjun Esa Tikkasen ja Mikko Mäkelän kanssa.
Keskinen oli SM-liigan paras pistemies kausilla 1987–1988, 1992–1993 ja 1993–1994 sekä Ruotsin Elitserienissä 1995–1996. SM-liigassa Keskinen voitti kaksi Suomen mestaruutta ja kaksi hopeaa. Hänet valittiin SM-liigan All Stars -hyökkääjäksi vuosina 1993 ja 1994 sekä Herrasmiespelaajaksi vuosina 1984 ja 1993. SM-liigan parhaaksi pelaajaksi Keskinen valittiin vuonna 1994. Elitserienissä Keskinen teki kaudella 1995–1996 yhden kauden syöttöennätyksen ja voitti Kultaisen kypärän.
Calgary Flames varasi Keskisen NHL:ään viidennellä kierroksella numerolla 101, mutta Keskinen ei koskaan pelannut NHL:ssä.
Muuta

2000-luvun alussa Esa Keskinen voitti pitkällisen oikeustaistelun vakuutusyhtiö Pohjolan kanssa pelaajaurallaan saamansa vamman ja sen korvaamisen johdosta.
Periodi

Periodi on yleisesti ajanjakso tai jakso, joka voi tarkoittaa seuraavia asioita:
Periodi, käsite musiikinteoriassa
Periodi, opintojakso esimerkiksi yliopistossa
Jaksollisen ilmiön jaksonaika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Periodi”, voi hakea sivunnimihaulla, laajalla sivunnimihaulla tai tekstihaulla.
Peter Medawar

| Peter Brian Medawar |
| --- | --- |

Henkilötiedot
Syntynyt: 1915 Rio de Janeiro, Brasilia
Kuollut: 1987 (71–72 vuotta) Lontoo
Arvonimi: Sir
Koulutus ja ura
Tutkinnot:  Oxfordin yliopisto
Instituutti:  University College, Lontoo
Tutkimusalue:  immunologia
Palkinnot:   Nobelin fysiologian tai lääketieteen palkinto
Peter Brian Medawar (1915–1987) oli brittiläinen tutkija, joka sai vuonna 1960 Nobelin lääketieteen palkinnon hankittua vastustuskykyä koskevasta tutkimuksesta yhdessä Frank Macfarlane Burnetin kanssa.
Peresypin piiri

| Peresypin piiri Пересипський район |
| --- | --- |
 Kotovskoho on Odessan suurin lähiö, jossa on jopa 180 000 asukasta.
 Peresypin piirin sijainti Odessan pohjoisosassa.
Valtio:  Ukraina
Alue:  Odessan alue
Piiri:  Odessan piiri
Kaupunki:  Odessa
Perustettu:  1979 (2003)
Pinta-ala:  25,3 km²
Väkiluku (2001 (?)):  242 900
Peresypin piiri (ukr. Пересипський район, Peresypskyi raion) on yksi Ukrainan suurkaupunki Odessan neljästä hallinnollisesta alueesta (kaupunkipiiristä). Odessan pohjoisosaan sijoittuvan kaupunkipiirin pinta-ala on 25,3 neliökilometriä. Piirin väkiluku oli noin 242 900.
Enemmistö piirin asukkaista asuu Kotovskohon (ukr. Котовского) lähiössä. Se on Odessan suurin kaupunginosa, jonka väkiluku on ollut 180 000 asukkaan luokkaa.
Aiheesta muualla

Kuvia tai muita tiedostoja aiheesta Peresypin piiri Wikimedia Commonsissa
Peresypin piirin rajat Open Street Map -kartalla (OSM) (ukrainaksi) (openstreetmap.org)
Peresypin piirin hallinto (Пересипська районна адміністрація) (Arkistoitu – Internet Archive) (ukrainaksi) (omr.gov.ua)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Пересипський район
Käännös suomeksi
Paris Saint-Germain (käsipallo)

Paris Saint-Germain Handball on pariisilaisen Paris Saint-Germain -yleisseuran käsipallojaosto. Sen edustusjoukkue pelaa Ranskan korkeimmalla sarjatasolla LNH Division 1-liigassa. Paris Saint-Germainin käsipallojaosto perustettiin vuonna 1941.
Saavutuksia

Ranskan Liigan voitto: 2012-2013, 2014-2015, 2015-2016
Ranskan Cupin voitto: 2006–07, 2013–14, 2014-2015
Paris School of Business

Paris School of Business (ennen ESG Management School) on eurooppalainen kauppakorkeakoulu, joka toimii Pariisissa ja Rennessa. PSB perustettiin Ranskassa vuonna 1974.
PSB:llä on kaksi kansainvälistä akkreditointia (AMBA ja CGE). Koulun merkittäviin alumneihin lukeutuvat muun muassa Franck Louvrier (CEO Publicis Events) ja Vianney (Laulaja).
Aiheesta muualla

Virallinen kotisivu
Etain Royal

| Etain Royal |
| --- | --- |
Syntynyt:  24. huhtikuuta 1992
Kuollut:  1. helmikuuta 2018 (25 vuotta)
Sukupuoli:  ruuna
Rotu:  lämminverinen
Synnyinmaa:   Ranska
Rekisteröintimaa:   Suomi
Isä:  Ulf d'Ombrée
Emä:  Phenicienne
Kasvattaja:  Rivault Jean-Claude, Ranska
Lähdöt:  191: 61-28-13
Autoennätys:  12,1a
Tasoitusennätys:  14,5pi
Voittosumma:  1 435 474 €
Etain Royal (24. huhtikuuta 1992 Ranska – 1. helmikuuta 2018 Ilmajoki) oli lämminverinen ravihevonen. Se aloitti kilpailu-uransa Ranskassa Erik Skutbabbin omistuksessa ja valmennuksessa vuonna 1995. Loppuvuodesta 1999 Skutnabb toi ruunan Suomeen ja se aloitti kilpailemisen Pirjo Vauhkosen valmennuksessa. Kesällä 2000 ruuna siirtyi seinäjokelaisen liikemiehen Reima Kuislan omistukseen.
Ura

Etain Royal ansaitsi uransa aikana palkintorahoina lähes 1,5 miljoonaa euroa. Suomeen tuontinsa jälkeen ruuna keskittyi kilpailemaan pitkillä matkoilla. Sen merkittävimpinä saavutuksina voidaan pitää Tukholman Elitloppet-viikonlopun voittoa Harper Hanovers lopp -lähdössä vuonna 2000 sekä Ruotsin toiseksi suurimman ravikilpailun Åby Stora Prisin voittoa Göteborgissa vuonna 2001. Lisäksi hevonen saavutti useita muita suurkilpailuvoittoja Suomessa ja Ruotsissa sekä sijoittui toiseksi muun muassa Oslo Grand Prix’ssa 2001. Elokuussa 2000 Etain Royal teki Gävlessä 2 600 metrin autolähetyksen uuden maailmanennätysajan 12,3a.
Vuonna 2006 kilpailu-uransa lopettanut Etain Royal lopetettiin 25-vuotiaana helmikuussa 2018. Sen tuhkat on haudattu oriin viimeiset kymmenen vuotta omistaneen Ritva Saranpään tallin maille. Ennen kuolemaansa Etain Royal asusti Ilmajoella paikallisessa lastensuojelulaitoksessa ja oli terapiahevosena sosiaalipedagogisessa toiminnassa. Vuodesta 1975 lähtien Seinäjoen raviradalla järjestetty suurkilpailu Seinäjoki-ajo nimettiin vuonna 2009 uudelleen Etain Royalin mukaan, ja nykyään se tunnetaan kansainvälisenä suurkilpailuna nimellä Prix d’Etain Royal.
Suurkilpailuvoittoja

Seinäjoki-ajo (2000)
Harper Hanovers Lopp (2000)
Bollnäsloppet (2000, 2002)
Olympiatravet (2001)
Åby Stora Pris (2001)
Gävle Stora Pris (2003)
Tammer-ajo (2003, 2004)
Peresitšne

| Peresitšne (Пересічне) |
| --- | --- |
 vaakuna
 Peresitšne
 Koordinaatit: 50.0223°N, 35.9821°E 
Valtio:  Ukraina
Alue:  Harkovan alue
Piiri:  Harkovan piiri
Hromada:  Solonytsivkan hromada
Perustettu:  1650
Kaupunkityyppinen taajama:  1938–2024
Väkiluku (2022):  6 922
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Peresitšne (ukr. Пересічне; 1950-luvulta vuoteen 2013: ukr. Пересічна, Peresitšna)) on kylä ja aiempi kaupunkityyppinen taajama Ukrainan Harkovan alueen Harkovan piirissä. Taajama sijaitsee Donetsjoen vesistöön kuuluvan Udyjoen varrella, 20 kilometriä aluekeskus Harkovan keskustasta länteen. Kylän kautta kulkee rautatie.
Tammikuun keskilämpötila on −7,4 ja heinäkuun +20,3 celsiusastetta. Keskimääräinen vuosisademäärä on 522 millimetriä.
Väkiluvuksi arvioitiin 6 922 (1.1.2022). Vuonna 1989 taajamaan kirjattiin 8 034 asukasta. Peresitšne on osa Harkovan länsipuolella sijaitsevaa Solonytsivkan hromadaa (yhteensä 34 942 as, 2022).
Paikkakunnan asutus on perustettu vuonna 1650. Kaupunkityyppisen taajaman asema sillä oli vuosina 1938-2024. Ukraina lakkautti tammikuussa 2024 kaupunkityyppiset taajamat osana Neuvostoliittoon liittyvistä käsitteistä luopumista.
Heinäkuun 2020 aluehallinnollisen uudistuksen yhteydessä Peresitšnesta tuli osa Harkovan piiriä; tätä ennen se oli osa Derhatšin piiriä.
Venäjän hyökkäyssodan aikana (24.2.2022-) Venäjä on tehdyt kylään ainakin yhden ohjusiskun.
Aiheesta muualla

Kuvia tai muita tiedostoja aiheesta Peresitšne Wikimedia Commonsissa
Enrico Le Donne

Enrico Le Donne (s. 9. lokakuuta 1981 Messina) on italialainen matemaatikko ja professori. Hän on toiminut Jyväskylän yliopistossa matematiikan professorina syyskuusta 2020 alkaen. Aiemmin hän toimi apulaisprofessorina 2017–2020 sekä Suomen Akatemian akatemiatutkijana 2015–2020. Matematiikan tutkijana Le Donne on erikoistunut subRiemanniseen geometriaan.
Nuoruus ja uran alku

Enrico Le Donne syntyi 9. lokakuuta 1981 Messinassa, Sisilian saarella, Italiassa. Ylioppilastutkinnon hän suoritti A. Avogadron tieteellisessä lukiossa (ital. Liceo Scientifico A. Avogadro) Roomassa ja valmistui sieltä heinäkuussa 2000. Lukion jälkeen hän aloitti matematiikan opinnot Pisan yliopistossa (Universita' di Pisa), josta valmistui kandidaatiksi vuonna 2004.
Akateeminen ura

Kandidaatin tutkinnon jälkeen Enrico Le Donne siirtyi täydentämään koulutustaan ulkomaille. Hän suoritti kaksi maisterin tutkintoa (Master of Philosophy & Master of Science) Yalen yliopistossa 2007. Jatko-opintonsa hän suoritti myös Yalessa. Hän väitteli syyskuussa 2009 tohtoriksi matematiikan alalta. Le Donnen väitöskirjan (BiLipschitz homogeneous geodesic structures on manifolds) ohjasi professori Bruce Kleiner.
Valmistumisen jälkeen La Donne työskenteli post doc-tutkijana ETH Zürichissä syyskuusta 2009 elokuuhun 2011. Tämän jälkeen hän vietti vuoden 2011 loppuosan tutkijatohtorina matemaattisten tieteiden tutkimusinstituutissa (MSRI (Arkistoitu – Internet Archive)) Berkeleyssä Emmanuel Breuillardin johdolla. Ohjaajansa palattua kotimaahansa Ranskaan myös Le Donne siirtyi sinne, ja hän työskenteli edelleen Breuillardin tutkimusryhmässä tammikuusta 2012 kesäkuuhun 2012 Pariisissa Universite Paris-Sud 11, Orsayssa.
Heinäkuussa 2012 Le Donne nimitettiin Jyväskylän yliopistoon yliopistonlehtoriksi. Sen ohella hän oli vuonna 2013 vierailevana professorina Kalifornian yliopistossa (UCLA). Syyskuusta 2015 elokuuhun 2020 Le Donne toimi akatemiatutkijana Suomen Akatemian projektissa. Maaliskuussa 2017 hän sai Euroopan tutkimusneuvoston (engl. European Research Council) myöntämän 1,25 miljoonan euron ERC Starting-rahoituksen tutkimustyöhönsä. Vuoden 2017 alusta Le Donne oli määräaikainen (tenure track) matematiikan apulaisprofessori Jyväskylän yliopistossa.
Professoriksi

Jyväskylän yliopiston matemaattis-luonnontieteellinen tiedekunta päätti vuonna 2020 kutsua Le Donnen matematiikan professorin tehtävään ja hän aloitti toimessa syyskuun alussa 2020. Nimityksen aikoihin Le Donne työskenteli pääasiassa Fribourgin yliopistossa ja vain osa-aikaisesti Jyväskylässä. Professorina Le Donnen tehtävät liittyvät geometriaan. Hän tutkii ja opettaa metristä geometriaa, ryhmien geometriaa, differentiaaligeometriaa sekä geometrista analyysiä. Geometrinen analyysi tarkoittaa käytännössä samaa kuin matemaattinen analyysi, mutta siinä käytettävät menetelmät ovat geometrisia ja saaduille tuloksille voidaan antaa geometrinen tulkinta. Tutkimustyön lisäksi Le Donnen tehtävänä on kehittää geometrian alan opetusta ja tutkijankoulutusta matematiikan ja tilastotieteen laitoksella.
Professori Donne on useiden vuosien ajan ollut jäsenenä Jyväskylän yliopiston matematiikan ja tilastotieteen laitoksella geometrian ja matemaattisen analyysin tutkimukseen erikoistuneessa Geometria ja analyysi -nimisessä tutkimusryhmässä, jossa hänen lisäkseen työskentelee useita laitoksen professoreita (Mikko Salo, Petri Juutinen, Tero Kilpeläinen, Pekka Koskela, Jani Onninen sekä Kai Rajala). Sen lisäksi Le Donne on työskennellyt epäsileän geometrian engl. non-smooth geometry tutkimusryhmässä, jota johtavat professorit Pekka Koskela ja Kai Rajala.
Le Donne on uransa aikana ohjannut viisi väitöskirjaa.
Tutkimusura

Matemaatikkona professori Le Donnen tutkimustyö sijoittuu monille eri matematiikan alueille, kuten algebraan, geometriaan ja matemaattiseen analyysiin. Hänen keskeisiä tutkimusalojaan ovat metrinen ja differentiaalinen geometria, geometrinen mittateoria sekä geometrinen analyysi. Yksityiskohtaisempia tutkimusaiheita ovat muun muassa Carnot'n ryhmät, analyysi metrisissä avaruuksissa, geometrinen ryhmäteoria, asymptoottinen geometria, upotusongelmat ja optimaalinen kontrollointi. Hänen varsinainen erikoistumisalansa on kuitenkin subRiemannin geometria. SubRiemannin geometrialla on sovelluksia esimerkiksi robotiikassa. Le Donne organisoi alan konferenssin Jyväskylässä helmikuussa 2019. Tapahtumaan osallistui subRiemannisen geometrian tutkijoita ympäri maailman. Konferenssin paikkana oli Jyväskylän yliopiston Agora.
Professori Le Donne tutkimusryhmänsä kanssa on tutkinut geometrisia rakenteita tarkastellen niitä abstraktista näkökulmasta. Tutkimustyöllä on potentiaalisia sovelluksia kontrolliteoriassa ja neuromatematiikassa. Käytännön esimerkki on ajoneuvoyhdistelmän ajoa mallintava geometrinen malli, jonka Le Donne loi yhdessä tutkimusryhmäänsä kuuluvan tohtoriopiskelijan kanssa. Mallilla saaduista tuloksista selvisi, että ajoneuvoyhdistelmän optimaalisessa ajossa ei tarvitse tehdä äkkinäisiä liikkeitä.
Aiheesta muualla

Professori Le Donnen kotisivu. (englanniksi)
Le Donnen tieteellisiä julkaisuja. (englanniksi)
Eli Roth

| Eli Roth |
| --- | --- |
 Roth vuonna 2009.
Henkilötiedot
Koko nimi:  Eli Raphael Roth
Syntynyt: 18. huhtikuuta 1972 (ikä 52) Newton, Massachusetts, Yhdysvallat
Ammatti:  elokuvaohjaaja, elokuvakäsikirjoittaja, elokuvanäyttelijä, elokuvatuottaja
Puoliso:  Lorenza Izzo (2014–2019)
Ohjaaja
Taiteilijanimet:  David Kaufbird Eli R. Roth
Aktiivisena:  1996–
Tunnetuimmat ohjaukset:   Cabin Fever  Hostel  Hostel: Part II 
Aiheesta muualla
IMDb 
Elonet
Eli Raphael Roth (s. 18. huhtikuuta 1972) on yhdysvaltalainen elokuvaohjaaja, -käsikirjoittaja, -näyttelijä ja -tuottaja. Elokuvantekijänä Roth tunnetaan parhaiten kauhuelokuvista Cabin Fever (2002), Hostel (2006) sekä Hostel: Part II (2007). Vuonna 2023 julkaistiin Rothin pitkään odotettu slasher-elokuva Thanksgiving. Näyttelijänä Roth sai mainetta Quentin Tarantinon palkitussa elokuvassa Kunniattomat paskiaiset (2009), jossa hän esitti hahmoa Donny "The Bear Jew" Donowitz.
Yksityiselämä

Eli Raphael Roth syntyi juutalaiseen perheeseen Newtonin kaupungissa, Massachusettsissa. Hänen isänsä on psykoanalyytikko ja äitinsä taiteilija.
Roth oli naimisissa chileläisen näyttelijän Lorenza Izzon kanssa vuosina 2014–2019.
Gazan sodan alettua vuonna 2023 Roth osoitti tukensa Israelille.
Filmografia > Ohjaajana

Cabin Fever (2002)
Hostel (2005)
Hostel: Part II (2007)
Thanksgiving (valetraileri Grindhouse-elokuvien välissä, 2007)
The Green Inferno (2013)
Knock Knock (2015)
Death Wish (2018)
The House with a Clock in Its Walls (2018)
Fin (2021, dokumentti)
Thanksgiving (2023)
Filmografia > Käsikirjoittajana

Hostel: Part III (2011)
Aftershock (2013)
The Man with the Iron Fists (2012)
Filmografia > Näyttelijänä

Cabin Fever (2002) – Justin
Tales from the Crapper (2004) – Party-goer
Hostel (2005) – American Stoner (cameo)
2001 Maniacs (2005) – Justin
Death Proof (2007) – Dov
Hostel: Part II (2007) – Irronut pää (cameo)
Kunniattomat paskiaiset (2009) – Donny "The Bear Jew" Donowitz
Piraija (2010) – Märkä t-paita -kilpailun juontaja
Endangered Species (2011)
Aftershock (2013)
The Man with the Iron Fists (2012)
Clown (2015)
The House With a Clock in Its Walls (2018) – Comrade Ivan
Godzilla: King of the Monsters (2019) – Fighter Pilot
QT8: The First Eight (2019)
Poppy Playtime (2022) – Jimmy Roth
The Idol (2023) – Andrew Finkelstein
Filmografia > Tuottajana

Hostel (2005)
2001 Maniacs (2005)
Viimeinen manaus (2010)
The Man with the Iron Fist (2011)
Endangered Species (2011)
Hostel: Part III (2011)
The Man with the Iron Fists (2012)
The Green Inferno (2013)
Hemlock Grove (2013)
The Last Exorcism (2014)
Clown (2014)
The Stranger (2014)
Baywatch (2017)
Haunt (2019)
Aiheesta muualla

Eli Roth Internet Movie Databasessa. (englanniksi)
Eli Roth – History of Horror amc.com
Pertti Pokki

Pertti Juhani Pokki (s. 20. helmikuuta 1950 Sippola) on suomalainen kosketinsoittaja ja laulaja. Hän kirjoitti ylioppilaaksi vuonna 1970 Inkeroisten Yhteiskoulussa. Insinööriksi tien- ja vesirakennuslinjalta hän valmistui Kuopiossa vuonna 1977. Pokki oli mukana Sibelius-akatemian järjestämillä äänialan kursseilla 1994–1995. Kurssien jälkeen hän työskenteli YLE: n Radion Ulkotuotannossa äänitarkkailija- harjoittelijana 1995 sekä Laitevarikolla 1996-98 ja 2000-2002.
Pokki opiskeli 1963–1967 klassista musiikkia pianotunneilla. Pianotuntien ohessa hän soitti pianoa Inkeroisten Musiikkiyhdistyksen Nuoriso- orkesterissa. Hänen yhtyeitään lukioaikana 1968–1970 olivat: Amateur Artists of Nieminen, Bombastics, Sharlett. Yhtyeitä opiskeluaikana 1973–1977: Headache, Sakari Kuosmanen Band, Petri & Pettersson Brass, Finnforest. Yhtyeitä vuosina 1978–1980: Jargon, Anjalankoski Big Band, Anjalankoski Octet, HPH-band.
Pokki toimi ravintolayhtyeissä ammattimuusikkona 1981–2002.
Meiju Suvas & Muukalaiset 1983–1984.
Meiju Suvas & Suvas Regal 1994–1995.
Kaija Pohjola & Paratiisi 1998–1999.
Pertti Pokki on jatkanut musiikin parissa harrastuksena vuodesta 2002 lähtien.
Yhteitä: New Exit, East City Blues Band, Hoe Joe, SES, New Jargon.
Kuoroja: Lahden Gospelkuoro 2019–2021, Kouvolan Laulu 2022–,
PKMO Oopperakuoro 2023-
Pertti Pekkanen

Pertti Väinö Juhani Pekkanen (s. 17. lokakuuta 1944) on suomalainen kapellimestari. Hän on toiminut myös Sibelius-Akatemian orkesterinjohdon professorina.
Pekkanen valmistui Sibelius-Akatemiasta 1972. Hän joutui ensimmäisen kerran Helsingin kaupunginorkesterin kapellimestariksi vuonna 1973, kun pääkapellimestari sairastui. Pekkanen toimikin seuraavat pari vuotta Helsingin kaupunginorkesterin apulaiskapellimestarina. Vuodet 1975–1987 Pekkanen oli Turun kaupunginorkesterin taiteellinen johtaja.
Suomen kansallisoopperassa Pekkanen on esiintynyt vuodesta 1985. Hän on johtanut muun muassa Carmenin ja Pohjalaisia. Lisäksi Pekkanen on johtanut oopperoita Tampereen Oopperassa ja Savonlinnan Oopperajuhlilla.
Pekkanen on levyttänyt useiden suomalaisten orkestereiden kanssa. Einar Englundin 1. ja 2. sinfoniat käsittänyt albumi valittiin Vuoden levyksi. Karita Mattilan kanssa levytetty joululevy myi platinaa vuonna 2003.
Pertti Purola

Pertti Purola (s. 20. toukokuuta 1963) on suomalainen entinen pikajuoksija. Hän edusti aktiiviurallaan Oulun Pyrintöä.
Purola sijoittui toiseksi 200 metrin juoksussa Kalevan kisoissa 1992 ja kolmanneksi 100 metrin juoksussa samoissa kilpailuissa sekä Kalevan kisoissa 1994. Hän saavutti SM-mitaleja myös sisäradoilla ja viestijuoksussa. Hänen ennätyksensä 100 metrillä oli 10,49 ja 200 metrillä 21,23. Hän osallistui Helsingin EM-kilpailuissa 1994 200 metrille ja 4×100 metrin viestiin. Hänellä on maaotteluedustuksia.
Peter Medak

Peter Medak (s. 23. joulukuuta 1937) on unkarilainen elokuvaohjaaja, joka syntyi juutalaiseen perheeseen Budapestissä ja muutti vuonna 1956 Britanniaan.
Medak oli ehdolla Cannesin Kultaisen palmun saajaksi työstään elokuvassa The Ruling Class (1972). Myöhempiä menestyksiä ovat olleet Lapsenvahti (1980), Mafian otteessa (1993) ja Peto II (1998).
Medak on ollut vuodesta 1988 naimisissa Julia Migenesin kanssa.
Aiheesta muualla

Viralliset sivut (Arkistoitu – Internet Archive) (englanniksi)
Peter Medak Internet Movie Databasessa. (englanniksi)